ΑΡΜΟΝΙΑ

ΕΣ. ΣΑΛΟΝΙ ΜΕΓΑΛΟΑΣΤΙΚΟΥ ΣΠΙΤΙΟΥ. Ν

Ο χώρος είναι πολύ μεγάλος, στο βάθος βρίσκεται μία μεγάλη μαρμάρινη σκάλα. Στο κέντρο του δωματίου ένα μεγάλο ξύλινο πιάνο με ουρά. Πάνω στο πιάνο υπάρχει ένας μετρονόμος. Μπροστά του, κάθονται ο ΓΙΑΝΝΗΣ, 9 ετών, και ο ΠΑΤΕΡΑΣ, 50 ετών περίπου. Ο ΓΙΑΝΝΗΣ κάνει συχνά λάθη και ο ΠΑΤΕΡΑΣ τον χτυπάει με δύναμη.

ΕΣ. ΜΕΓΑΛΟΑΣΤΙΚΟ ΣΠΙΤΙ. Ν

Ο ΓΙΑΝΝΗΣ στέκεται ξυπόλητος στη κορυφή της σκάλας. Στέκεται οριακά στο τελευταίο σκαλί. Ταλαντεύεται, μεταφέροντας το βάρος του μπρός και πίσω.

ΕΣ. ΠΟΛΥΤΕΛΕΣ ΓΡΑΦΕΙΟ Ν

Ο ΓΙΑΝΝΗΣ, 30 ετών περίπου, κάθεται πίσω από ένα ακριβό λευκό γραφείο. Οι τοίχοι είναι λευκοί, το ίδιο και τα περισσότερα έπιπλα. Παρακολουθεί ένα στατιστικό πίνακα σε μία οθόνη. Στο χώρο επικρατεί απόλυτη ησυχία. Η πόρτα χτυπάει και μπαίνει μία όμορφη ΓΡΑΜΜΑΤΕΑΣ. Ακουμπάει κάποια χαρτιά στο γραφείο του ΓΙΑΝΝΗ, ο οποίος αρχίζει να υπογράφει. Το μάτι του πέφτει σε ένα λεκέ, στο λευκό πουκάμισο της ΓΡΑΜΜΑΤΕΑΣ.

ΓΡΑΜΜΑΤΕΑΣ

Συμβαίνει κάτι;

ΓΙΑΝΝΗΣ

Όχι, δηλαδή, νομίζω ότι κάνατε ένα λάθος, εδώ στους όρους του συμβολαίου.

ΓΡΑΜΜΑΤΕΑΣ

Α, έχετε δίκιο! Λυπάμαι, μια στιγμή να το

ΓΙΑΝΝΗΣ ( κοιτάζοντας ακόμα το λεκέ)

Δε πειράζει, είναι αργά και είμαστε και οι δύο κουρασμένοι. Τη Δευτέρα

ΓΡΑΜΜΑΤΕΑΣ

Μα…

ΓΙΑΝΝΗΣ

Καλή ξεκούραση, Καληνύχτα.

Η ΓΡΑΜΜΑΤΕΑΣ, φεύγει από το γραφείο.

ΕΣ. ΔΙΑΜΕΡΙΣΜΑ. Ν

Το σπίτι είναι διακοσμημένο minimal. Επικρατεί το λευκό και το μαύρο. Στη τραπεζαρία υπάρχει ένα μοντέρνο μαύρο πιάνο. Πάνω του βρίσκεται ένας παλιός ξύλινος μετρονόμος. Στο μπάνιο το πλυντήριο ρούχων βρίσκεται σε λειτουργία. Μπαίνει ο ΓΙΑΝΝΗΣ, βγάζει τις κάλτσες και τα παπούτσια του στο προθάλαμο και φοράει παντόφλες. Πιέζει το κουμπί του αυτόματου τηλεφωνητή.

ΓΥΝΑΙΚΕΙΑ ΦΩΝΗ

Τι κάνεις αγόρι μου; Σε έπαιρνα και στο γραφείο αλλά μου είπαν ότι ήσουν απασχολημένος… ο πατέρας σου έχει κατέβει στην Αθήνα για δουλειές, το ξερες ; Τέλος πάντων, μη σε ζαλίζω… απλά ήθελα απλά να σου ευχηθώ χρόνια πολλά για τα γενέ…

Ο ΓΙΑΝΝΗΣ, ξαναπατάει το κουμπί και η αναμετάδοση σταματάει έπειτα παίρνει μία ηλεκτρική σόμπα την ανάβει και κάθεται σκεφτικός μπροστά στο πιάνο. Tο καλώδιο της σόμπας είναι ξεφτισμένο. Φτιάχνει ένα ποτό. Προσπαθεί να παίξει μία μελωδία στο πιάνο αλλά δε τα καταφέρνει. Από το βάθος ακούγεται ένας εκκωφαντικός θόρυβος.

ΕΣ. ΜΠΑΝΙΟ .Ν

Ο ΓΙΑΝΝΗΣ μπαίνει στο χώρο τρομαγμένος, το πλυντήριο έχει ανοίξει και τα ρούχα του ΓΙΑΝΝΗ βρίσκονται πεταμένα στο πάτωμα. Παρατηρεί λίγο καλύτερα και συνειδητοποιεί ότι όλα τα λευκά ρούχα του είναι χρώματος γκρι. Ψάχνει και ανάμεσα στα πουκάμισα υπάρχει μία μαύρη κάλτσα.

ΕΣ. ΜΠΑΝΙΟ. Ν

Σε πολύ κοντινό πλάνο βλέπουμε μία σόμπα αλογόνου να στρέφεται γύρο από τη βάση της.

ΕΣ. ΔΙΑΜΕΡΙΣΜΑ ΓΙΑΝΝΗ. Ν

Στο σαλόνι όλα τα πράγματα του ΓΙΑΝΝΗ είναι σπασμένα. Δίπλα στο πιάνο στο πάτωμα βρίσκεται, κομματιασμένος, ο παλιός ξύλινος μετρονόμος.

ΕΣ. ΜΠΑΝΙΟ . Ν

Ο ΓΙΑΝΝΗΣ, έχει ξαπλώσει μέσα στη μπανιέρα, η οποία είναι γεμάτη με νερό. Φοράει ακόμη το μαύρο κοστούμι. Το πάτωμα είναι πλημμυρισμένο με νερό από το πλυντήριο και τη μπανιέρα. Ο χώρος φωτίζεται από τη λάμπα αλογόνου. Ο ΓΙΑΝΝΗΣ, σφυρίζει εύθυμα.

ΕΞ. ΤΑΡΑΤΣΑ ΠΟΛΥΟΡΟΦΟΥ ΚΤΗΡΙΟΥ. Ν

Δύο γυμνά ανδρικά πόδια στέκονται οριακά, πάνω από το κενό.

ΕΣ. ΜΠΑΝΙΟ .Ν

Ο ΓΙΑΝΝΗΣ, απλώνει τα πόδια του έξω από το νερό. Έπειτα πιάνει με το χέρι τη σόμπα και αρχίζει να τη κινεί ρυθμικά μπρός και πίσω.

ΤΕΛΟΣ